Nekropola stećaka Zabrđe
<s>Nekropola stećaka u Zabrđu,  nalazi se opštini Kiseljak,  Bosna i Hercegovina.</s><s>Nekropola je  nacionalni spomenik BiH.</s>

<s>Lokacija 
Selo Zabrđe se nalazi u gornjem toku rijeke Lepenice, na južnom dijelu područja koje se danas naziva Lepenica.</s><s>Ono obuhvata dio sliva te rijeke od Kiseljaka, na sjeveru, do sastavaka Crne Rijeke i Bioče, koje je formiraju.</s><s>Samo selo nalazi se u dolini uz rijeku, a iznad je brdo Brdanjak.</s><s>Na Brdnjaku, koji se nalazi između sela Zabrđa i Toplice, na aktivnom katoličkom groblju je nekropola stećaka.</s>

<s>Istorija 
Predio u kojem su sela Zabrđe i Toplica nalazi se na južnom rubu područja  Lepenice.</s><s>U ranom srednjem vijeku pa sve do XIV stoljeća  postojala je velika župa Lepenica, koja se prostirala na području današnjih općina Fojnica, Kreševo i Kiseljak.</s><s>Bila je jedna od sedam župa u srednjoj ili gornjoj Bosni.</s><s>Najstariji historijski podatak o župi Lepenici nalazi se u povelji ugarsko-hrvatskog kralja Bele IV iz 1244. godine, u kojoj se, između ostalog, potvrđuje bosanskom biskupu posjed “Rozil in supa Lepeniza, apud ecclesiam s. Michaelis”.</s><s>Rotilj se nalazi oko 1,5 km zapadno od Kiseljaka.</s><s>U to vrijeme bila je ova župa u direktnom posjedu bosanskih banova, a do 1463. godine u direktnom posjedu dinastije Kotromanića.</s>

<s>Opis 
Prije 40-ak godina na groblju se nalazilo 17 stećaka.</s><s>Danas ih ima 14 cijelih i jedan razbijen i pomjeren.</s><s>Na spomeniku br. 2, sljemenjak sa postoljem, dimenzija 2x1,1x1,2 m; je grb i natpis velikog kneza bosanskog Radoja Radosalića Pribinića.</s>

<s>Sve prelomne linije na sarkofagu su ukrašene reljefno izvedenom tordiranom trakom.</s><s>Na površini krova je  osmokraka rozeta koja je inače sastavni dio heraldičke kompozicije na pečatnjaku sa grbom Pribinića, nađenim u grobu kralja Tvrtka I u Milima.</s><s>Grb je na zapadnoj čeonoj strani, a natpis na južnoj bočnoj strani.</s><s>Iznad grba je dio natpisa sa tri riječi (SE ZALMENIJE KNEZA).</s><s>Grb je optočen vijugavom trakom na kojoj iz udubljenih preloma niču po tri listića.</s><s>U krugu su prikazani, okrenuti na lijevo, gornji dio tijela i glava vuka sa rastvorenaim ustima u kojima je isklesan donji red zuba, i snažno isplažen dugačak jezik.</s><s>Prednje noge su snažne i ispružene.</s><s>Ispod tijela je “jastučić” u vidu tordirane trake, a ispod njega je dio kacige ili dio grba sa plaštom čiji je kraj kitnjast i izvijen nagore.</s><s>Natpis je pisan bosanskom ćirilicom.</s><s>Počinje u polukrugu iznad grba na zapadnoj, a nastavlja se na južnoj podužnoj strani.</s><s>Integralni tekst glasi:</s>

<s>U  drugom redu teksta između riječi urezane su tri osmokrake rozete.</s><s>Stećak je postavljen između 1408. i 1417. godine</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST</s>

<s>Reference</s>

<s>Nekropole stećaka
Stećci sa natpisom
Nacionalni spomenici u Kiseljaku
Srednja Bosna
Grobna mjesta srednjovjekovne vlastele u BiH</s>

